stanford-oval/wikipedia huggingface dataset:
סדגורו
תוכניות יוגה

לאחר הקמת האשראם, סדגורו החל להעביר סדנאות יוגה במרכז היוגה בקוימבטור, כולל קורס לנבחרת הגברים להוקי שדה של הודו ב-1996.
ב-1997 הוא החל להעביר שיעורים גם בארצות הברית וב-1998 הוא החל להעביר שיעורי יוגה לאסירי עולם בבתי סוהר בטאמיל נאדו. מ-2011, הוא החל להעביר שיעורים רבי משתתפים שמנו מ-10,000 עד 15,000 משתתפים בכל פעם. בתוכניות אלה השתתפו למעלה מ-75,000 אנשים.
התוכניות מוצעות תחת מטריית אישא יוגה. פירוש המילה אישא היא "חסרת הצורה האלוהית". תוכנית הדגל של אישא יוגה היא הנדסה פנימית הכוללת מבוא למדיטציה, פרניאמה ושמבהבי מהמודרה. הוא גם עורך שיעורים למנהלים עסקיים ומציג להם את מה שלו הוא קורא "כלכלה כוללת", שבהם הוא מציג תחושה של חמלה כוללת לעולם הכלכלה העכשווי.
סדגורו גם עורך סדנאות קבועות בטאמיל נאדו ובקרנאטקה הכוללות מדיטציות ושאלות ותשובות עם הקהל. הסדנאות האלה גם מהוות פלטפורמה לעידוד פעילויות לשתילת עצים. הוא גם עורך סדנאות ריטריט שנתיות הנקראות יאטרה בהר קאילאש ובהרי ההימלאיה. סדנאות היאטרה שמוביל סדגורו כוללות את הקבוצות הגדולות ביותר העושות דרכן לקאילש. ב-2010 לקחו חלק במסע כ-514 עולים לרגל. הוא גם מבלה במכונים טכנולוגיים, כגון אוניברסיטת SRM בצ'נאי, כדי לעזור להפיג את מתח של העובדים.
סדגורו מארגן חגיגות "לילה לבן" שנתיות לכבוד מהא שיוורטרי  במרכז היוגה. ב-2013 נכחו שם כ-600,000 עד 800,000 איש. החגיגות כוללות מוזיקה, ריקודים ומדיטציה מודרכת.
במרץ 2005, החלה הבניה של מרכז אישא למדעים הפנימיים ( Isha Institute of Inner Sciences) בעיירה מקמינוויל שבמדינת טנסי, בארצות הברית. הבניה הסתיימה לאחר 6 חודשים. סדגורו החליט להקים את המרכז כמרכז להתפתחות רוחנית בחצי כדור הארץ המערבי. ב-7 בנובמבר 2008, חנך סדגורו את אולם מהאימה שגודלו כ-3,600 מ"ר במרכז המשמש למדיטציה. אולם מהאימה הוא אולם המדיטציה הגדול ביותר בחצי כדור הארץ המערבי.
ב-30 בינואר 2010, חנך סדגורו, במרכז היוגה, את לינגה בהיראבי, המהווה יצוג לצדדים הנשיים של האלוהות.
חזונו של סדגורו הוא להפוך את יום היוגה הבינלאומי ליום שבו ישנה פעילות משמעותית בתחום היוגה ומתן האפשרות לבני כל הגילאים, הדתות, המדינות, העדות ובעלי רקע חברתי לחוות מדיטציה תוך הרחבת תפיסת העולם שלהם באופן פרטי ואוניברסלי.
השתתפות בפורומים גלובליים

סדגורו נאם בוועידת השלום של האו"ם בשנת 2000, ובפורום הכלכלה העולמי בשנת 2006, 2007, 2008 ו-2009. ב-24 ביוני 2013, הוא ערך שיעור רב־דתי "דיונים בין־דתיים על האוניברסליות של הדתות" במרכז היוגה, שבו נכחו נציגים ממספר רב של דתות.
ב-2012, הוא נבחר כאחד ממאה ההודים המשפיעים ביותר, על תרומתו להגנת הסביבה ועידוד השתתפות ציבורית בנושאים סביבתיים.
ב-2012, ייסד את תוכנית Isha Insight program, המתמקדת במתן עזרה לעסקים קטנים ובינוניים המעוניינים להגדיל את הפעילות העסקית שלהם.
ב-7 במאי 2022, הגיע סדגורו לישראל והשתתף באירוע במסגרת הקמפיין שלו למען הצלת האדמה (Save Soil). באירוע, שהתקיים בהיכל התרבות בתל אביב, נאמו השרה להגנת הסביבה, תמר זנדברג, ומנכ"ל משרד הכלכלה והתעשייה, רון מלכא.
הוצאות לאור > אנגלית

Three Truths of Well Being, ISBN 978-01-4342-138-2
Encounter the Enlightened, ISBN 81-86685-60-X
Mystic's Musings, ISBN 81-86685-59-6
Joy 24x7, ISBN 978-81-7992-914-8
Pebbles of Wisdom, ISBN 978-81-7992-952-0
The Mystic Eye, ISBN 81-7992-883-7
Essential Wisdom from a Spiritual Master, ISBN 81-7992-882-9
Flowers on the Path, ISBN 81-87910-05-4
Himalayan Lust, ISBN 978-81-8495-076-2
Eternal Echoes: The Sacred Sounds Through the Mystic, ISBN 81-87910-02-X
Dhyanalinga: The Silent Revolution, ISBN 81-87910-00-3
Dhyanalinga: The Eternal Form
Circus of The Mind, ISBN 81-87910-10-0
Unleashing The Mind, ISBN 81-87910-08-9
Good And Bad Divides The World, ISBN 81-87910-07-0
Enlightenment: What It Is, ISBN 81-87910-06-2
Sacred Space For Self-transformation, ISBN 81-87910-09-7
Ancient Technology For The Modern Mind, ISBN 81-87910-11-9
Three Truths of Well Being, ISBN 978-0-67008-706-8
Midnights with the Mystic, ISBN 978-1-57174-561-3
A Guru Always takes you for a Ride, ISBN 978-8-18791-053-4
Ancient Technology For The Modern Mind, ISBN 978-8-18791-011-4
Don't Polish Your Ignorance....it may shine, ISBN 978-8-18495-200-1
Of Mystics & Mistakes, ISBN 978-8-18495-308-4
Body - The Greatest Gadget/Mind Is Your Business, ISBN 978-9-35083-360-5
Emotion The Juice Of Life : Compulsiveness To Consciousness, ISBN 978-93-5083-362-9
Encounter the Enlightened, ISBN 978-8-18668-560-0
Sadhguru Biography-More Than A Life, ISBN 978-0-67008-512-5
Why Suffering
Inner Management: In the Presence of the Master
Isha Living
Sexuality And Divine
You
SG Convex View book
The sacred India Book
Shiva Ultimate Outlaw
Karma: A Yogi's Guide to Crafting your destiny ISBN 978-0-59323-202-6 - 27 אפריל 2021
הוצאות לאור > טמילית

Sei... Seiyathe! ISBN 978-81-8476-288-4
Athanaikum Asaipadu ISBN 81-89780-05-0
Moondravathu Konam ISBN 978-81-8476-155-9
Unakkagave Oru Ragasiyam ISBN 978-81-89936-24-2
Konjam Amudham Konjam Visham ISBN 978-81-8476-134-4
Aayiram Jannal ISBN 978-81-8476-226-6
Anandha Alai
Ganathin Bramandam
Guru Thantha Guru
Moondravath Konam
הוצאות לאור > הינדי

Ek Aadhyatmik Guru Ka Alaukik Gyaan ISBN 978-81-8495-142-4
Mrutyu Ek Kalpana Hai ISBN 978-81-288-2969-7
Srushti se srushta tak ISBN 978-81-288-2970-3
Aatm-Gyan : Aakhir Hai Kya ISBN 978-81-288-3495-0, {First Edition in August-2011}
הוצאות לאור > קאנדה

Gnyanodaya ISBN 978-81-7286-606-8
Karunege Bhedavilla  ISBN 81-7286-591-0
הוצאות לאור > טלוגו

Gnani Sannidhilo
Sadhguru Subhaashitaalu ISBN 978-93-80409-77-1
Maunamto Rahasyam ISBN 978-93-80409-48-1
לקריאה נוספת

Subramaniam, Arundhathi (2010). Sadhguru, More than a life. New Delhi: Penguin Ananda. ISBN 978-0-670-08512-5.
סימונה פפונדי

סימונה פפונדי (באיטלקית: Simone Pafundi; נולד ב-17 באוגוסט 2005 במונפאלקונה שבאיטליה) הוא כדורגלן איטלקי המשחק בעמדת הקשר ההתקפי בקבוצת אודינזה מהסרייה א' ובנבחרת איטליה.
קריירת מועדונים

פפונדי גדל במחלקות הנוער של UFM מונפאלקונה ואודינזה. ב-22 במאי 2022 ערך את הופעת הבכורה שלו בקבוצה הבוגרת של אודינזה, בניצחון 4-0 על סלרניטנה במסגרת המחזור ה-38 והאחרון בסרייה א' לעונת 2021/2022.
קריירה בינלאומית

ב-16 בנובמבר 2022 ערך פפונדי את הופעת הבכורה שלו בנבחרת איטליה, בניצחון 3-1 על נבחרת אלבניה במשחק ידידות.
נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023.
הערות שוליים

↑  Ufficializzata la lista dei 21 convocati per il Mondiale in Argentina באתר הרשמי של התאחדות הכדורגל האיטלקית, 11 במאי 2023 (באיטלקית)
סטיוארט דאונינג

סטיוארט דאונינג (באנגלית: Stewart Downing; נולד ב-22 ביולי 1984 במידלסברו) הוא כדורגלן עבר אנגלי, ששיחק בעמדת הקיצוני השמאלי במספר קבוצות מהפרמייר ליג ומהצ'מפיונשיפ ובנבחרת אנגליה.
קריירת המועדונים

דאונינג גדל באחוזת פליסטר שבמידלסברו. בגיל צעיר הוא הצטרף למחלקת הנוער של מועדון הכדורגל המקומי, אותו אהד כבר בילדותו. הוא נחשב באותה עת לאחד מהשחקנים המבטיחים באקדמיה של מידלסברו.
דאונינג ערך את הופעת הבכורה שלו בקבוצה הבוגרת של מידלסברו באפריל 2002, במשחק הפרמייר ליג נגד איפסוויץ' טאון. עד לסיום עונת 2001/2002 הוא שותף שלוש פעמים בלבד במדי הקבוצה במסגרת הליגה. בעונה שלאחר מכן הוא כבש את שער הבכורה שלו, נגד ברנטפורד בגביע הליגה האנגלית, אך גם בעונה זו שיחק שלוש פעמים בלבד בליגה. הסיבה לכמות המוגבלת של דקות המשחק שקיבל דאונינג הייתה העובדה שבולו זנדן תפס את העמדה באגף השמאלי של הקישור.
בנובמבר 2003, בתחילתה של עונת 2003/2004, הושאל דאונינג לסנדרלנד על מנת לצבור ניסיון. עם זאת, הוא הוחזר לסגל מידלסברו כבר חודש לאחר מכן, בשל מכת פציעות ממנה סבלה הקבוצה. מאותה עת הקריירה של דאונינג צברה תאוצה, כאשר הוא קיבל הזדמנויות רבות במידלסברו והוכיח יכולת טובה. בסיום אותה עונה הוא זכה עם הקבוצה בתואר הראשון בקריירה שלו - גביע הליגה האנגלית. בעונת 2004/2005 הבקיע דאונינג שישה שערים ב-49 הופעות בכל המסגרות, בנוסף למספר בישולים. יכולתו הטובה של דאונינג הביאה לזימונו הראשון לנבחרת אנגליה בפברואר 2005.
בסוף שנת 2005 סבל דאונינג מפציעה בברכו, שהשביתה אותו ממשחק למשך חמישה חודשים. אף על פי כן, הוא חזר לשחק בשלבים המכריעים של עונת 2005/2006. הוא בישל שלושה שערים במשחק הגומלין של חצי גמר גביע אופ"א נגד סטיאווה בוקרשט, וכך סייע למידלסברו לנצח 2–4 (3-4 בסיכום שני המפגשים) ולעלות לגמר. עם זאת, הוא לא הצליח לזכות עם קבוצתו בטורניר, בשל הפסד לסביליה במשחק הגמר.
בעונת 2007/2008 הפגין דאונינג את יכולת השיא בקריירה שלו, כאשר כבש עשרה שערים בכל המסגרות. במהלך אותה עונה, בפברואר 2008, הוא האריך את חוזהו במידלסברו עד לשנת 2013. לאחר שמארק שוורצר עזב את הקבוצה במאי אותה שנה, הוא הפך לשחקן השני הכי ותיק במידלסברו, אחרי בראד ג'ונס.
עונת 2008/2009 הייתה לא מוצלחת עבור דאונינג. במהלך העונה הוא שיחק ב-37 משחקי ליגה, אך לא כבש אף שער במסגרת זו. במחזור האחרון של העונה, מול אסטון וילה, הוא נפצע בתיקול עם סטיליאן פטרוב, ובעקבות כך הושבת ממשחק לחודשים רבים. מידלסברו, שבילתה את כל החצי השני של העונה באזור התחתית של הפרמייר ליג, ירדה לאחר אותו משחק לאליפות הפוטבול ליג, הליגה השנייה בחשיבותה.
לאחר ירידתה של מידלסברו, חתם דאונינג בקבוצת אסטון וילה בקיץ 2009. הוא החל לשחק בקבוצה רק בנובמבר אותה שנה, בשל הפציעה שלו בסיום העונה הקודמת.
בקיץ 2011 הצטרף דאונינג לליברפול שם שיחק עד אוגוסט 2013 עת עבר לוסטהאם יונייטד.
ב-16 ביולי 2015 חזר דאונינג לקבוצת נעוריו מידסלסבורו בחוזה לארבע שנים.
ב-21 ביוני 2019 חתם דאונינג בבלקברן רוברס לעונה אחת.
נבחרת אנגליה

בצעירותו שיחק דאונינג בנבחרת הנוער של אנגליה, והשתתף עמה באליפות אירופה עד גיל 19 בשנת 2003, טורניר בו הודחה הנבחרת כבר בשלב הבתים. הוא ערך גם שמונה הופעות עבור נבחרת אנגליה עד גיל 21. את הופעת הבכורה שלו בנבחרת הבוגרת של אנגליה ערך דאונינג בפברואר 2005, במשחק ידידות מול נבחרת הולנד, כאשר נכנס כמחליף במקומו של שון רייט-פיליפס. בחודש מאי 2005 נפצע דאונינג באימון שערכה הנבחרת האנגלית במסגרת מסע בארצות הברית, ובעקבות כך הושבת ממשחק לחודשים רבים, עד לראשית 2006.
דאונינג נכלל על ידי המאמן סוון-יוראן אריקסון בסגל נבחרת אנגליה למונדיאל 2006, ונועד בעיקר להיות מחליפו של ג'ו קול בחוליית הקישור. דאונינג שותף בשלושה משחקים במסגרת הטורניר, כולם כמחליף, כולל במשחק שמינית הגמר נגד נבחרת אקוודור, שבו ניצחה אנגליה 0–1. הנבחרת סיימה את דרכה בטורניר לאחר הפסד לנבחרת פורטוגל ברבע הגמר, במשחק שבו דאונינג לא שותף.
לאחר מונדיאל 2006, המשיך דאונינג לקבל זימונים לנבחרת גם משני מאמניה הבאים של אנגליה, סטיב מקלארן ופאביו קאפלו. נכון לדצמבר 2009, שיחק דאונינג 23 פעמים במדי הנבחרת.
נפאל בהאסה

| --- | --- |

 מדינות:  נפאל, בהוטן, הודו
 אזורים:  מרכז אסיה
 דוברים:  כמיליון
 שפת אם:  כמיליון
 כתב:  אלפבית דוונאגרי, האלפבית הרנג'אני 
 משפחה:  סינו-טיבטית טיבטו-בורמית הימלאית נפאל בהאסה
 קוד שפה:  new 
 קוד ISO 639-2:  new 
 קוד ISO 639-3:  new 
 ראו גם:  שפה • כתב • רשימת שפות
 
נפאל בהאסה או נווארית (नेपाल भाषा) היא שפה המדוברת בפי כמיליון איש בנפאל. היא שייכת למשפחת שפות הסינו-טיבטיות, ובתוכה היא מסווגת לענף השפות הטיבטו-בורמניות. דוברי השפה הם נווארים. משמעות השם נפאל בהאסה היא השפה של נפאל, אף כי כיום היא אינה נחשבת שפה רשמית (השפה הרשמית בנפאל היא נפאלית שהיא שפה הודו-אירופית). מקור השם הוא בתקופה בה השם נפאל התייחס לעמק קטמנדו בלבד, והנווארים דוברי השפה היו הקבוצה השלטת. נפאל בהאסה נכתבת באלפבית דוונאגרי, וזוהי השפה הסינו-טיבטית היחידה הנכתבת באלפבית הזה.
על-פי מפקד שנערך בנפאל ב-1991 מונים דוברי נפאל בהאסה כמיליון בני אדם. דוברי השפה יושבים באזורים שונים של נפאל, בין היתר בעמק קטמנדו. על-פי הערכות יש גם כמה אלפי דוברים מחוץ לנפאל: בכמה מחוזות של הודו, בבהוטן ובטיבט.
כתב

לאורך ההיסטוריה נכתבה נפאל בהאסה בכמה שיטות כתב, כולן מבוססות על האלפבית הבראהמי. כיום שיטת הכתיבה המקובלת היא באמצעות האלפבית הדוונאגרי המשמש גם לכתיבת סנסקריט, הינדית ונפאלית. בנוסף נהוג גם כתב פרצ'אליט הדומה מאוד לכתב הדוונאגרי. שיטת כתיבה באמצעות האלפבית הרנג'אני הייתה נפוצה בתקופות קדומות.
מילים וביטויים נפוצים

| עברית | כתיב מסורתי (דוונאגרי) | תעתיק לאותיות לטיניות |
| --- | --- | --- |
| שלום | ज्वजलपा | Jwajalapa |
| מה שמך? | छिगु नां छु खः ? | Chhigu naa chhu kha? |
| שמי ___ | जिगु नां ___ ख: | Jigu naa___ kha |
| שנה טובה | न्हूदँया भितुना | Nhugu dan yaa bhintunaa |
| אמא | मां | Maa |
| אבא | अबु | Abu |
| סבתא | अजी | Ajee |
| סבא | अजा | Ajaa |
| חבר | पासा | Paasaa |
| ארגון | गुठी | Guthi |
| בית | छें | Chhen |
| אדם | मनु | Manu |
| תרופה | वास | Waasa |
| חדשות | बुखं | Bukhan |
| ריקוד | प्याखं | Pyakhan |
| במה | दबली | Dabalee |
| ארמון | लायकू | Layaku |
| משרד | ज्यास | Jyaasa |
| חנות | पसल | Pasa/Pasal |
| חצר | चूक | Chooka |
| מוח | न्ह्यपु | Nhepu |
| לב | नुगः | Nugah |
| מים | लः / ना | Lah / Naa |
סלומון לאנגלבן

| --- | --- |
אין תמונה חופשית
 לידה:  1862 ורשה, האימפריה הרוסית 
 פטירה:  8 בפברואר 1939 (בגיל 77 בערך) ורשה, הרפובליקה הפולנית השנייה 
 מדינה:  רוסיה,ארצות הברית,פולין
 הערות:  יהודי
 
סלומון לאנגלבן (בגרמנית: Salomon Langleben;‏ 1862 – 8 בפברואר 1939) היה שחמטאי יהודי-פולני.
ביוגרפיה

לאנגלבן נולד בוורשה. חי שנים רבות בארצות הברית. בשנת 1894 ניצח בתחרות בופלו, בסוף המאה ה-19 חזר לפולין.
בשנת 1900 ניצח בתחרות ורשה, לפני אלכסנדר פלמברג. בשנת 1908 הגיע למקום הרביעי בתחרות ורשה (ניצח: שמעון אלאפין). בשנת 1909 הגיע שני, אחרי עקיבא רובינשטיין בתחרות ורשה. בשנת 1910 הגיע שלישי בתחרות ורשה (ניצח: אלכסנדר פלמברג), חלק מקום 4-5 בתחרות סנקט פטרסבורג בשנת 1911 (ניצח: סטפן לויצקי), הגיע רביעי בתחרות ורשה 1911/12 (ניצח: עקיבא רובינשטיין), חלק מקום 4-5 בתחרות לודז' 1912 (ניצח: יפים בוגוליובוב), חלק מקום 8-10 בתחרות וילנה 1912 (ניצח: קארל הרומאדקה, חלק מקום 4-5 בתחרות סנקט פטרסבורג 1913 (ניצח: אלכסנדר אבנסון) ובתחרות ורשה 1917 סיים במקום השני.
ננו פלוסל קוונטינו

| --- | --- |

NanoFlowcell Quantino
 מאפיינים כלליים
 יצרן:  NanoFlowcell (אנ')
 שנות ייצור:  2015 (מכונית קונספט)
 יחידות שיוצרו:  3
 הרכבה:  שווייץ שווייץ
 מפרט טכני
 מנוע:  4 מנועים חשמליים המפיקים ביחד 136 כ"ס
ננו פלוסל קוונטינו (באיטלקית: NanoFlowcell Quantino) היא מכונית קונספט בתצורה של מכונית קופה חשמלית מתוצרת החברה השווייצרית, חברה מחקר ופיתוח של סוללות זרימה NanoFlowcell (אנ')
"ננו פלוסל קוונטינו"

"ננו פלוסל קוונטינו" הוצגה לראשונה בסלון המכוניות של ז'נבה ("Geneva Motor Show" (אנ')) בשנת 2015, "היצרן nanoFlowcell" טוען שפיתח את סוללת הזרימה הראשונה הקטנה מספיק לשימוש במכוניות
יוצרו 3 יחידות בין השנים 2017 - 2015
2 דלתות
4 מושבים
סוג הנעה: הנעה כפולה 4x4
תאוצה בין 0–100 היא פחות מ-5.0 שניות
סוללת ליתיום-יון, נוצרת על ידי שני מכלים, אחד עם מטען חיובי והשני של מטען שלילי, המשמשים להכנת 175 ליטר נוזל יוני כל אחד, בנפח כולל של 350 ליטר
טווח נסיעה: כ-1,000 ק"מ
בשנת 2016 הוצגה דוגמה שנייה מהדגם גם בתערוכת ז'נבה אשר מלבד צבע המרכב והגמורים אינה מציגה שינויים משמעותיים בהשוואה לדוגמה הראשונה. הדגימה השנייה הזו הועברה בסמוך לציריך לבדיקה שערך מנהל הטכנולוגיה נונציו לה וקיה (Nunzio La Vecchia). המכונית הצליחה לנסוע כ־14 שעות במהירות המרבית של 74 קמ"ש מבלי לעצור, אולם יצרנית הרכב השווייצרית הודיעה כי ה-"ננו פלוסל קוונטינו" יכולה לנסוע ללא הפסקה יותר מ־14 שעות, נסיעת המבחן הופסקה בגלל עייפות הנהג
תמונות

"ננו פלוסל קוונטינו"
"ננו פלוסל קוונטינו"
"ננו פלוסל קוונטינו"
"ננו פלוסל קוונטינו"
"ננו פלוסל קוונטינו"
"ננו פלוסל קוונטינו"
"ננו פלוסל קוונטינו"
הערות שוליים

↑  סוללת זרימה, או סוללת זרימת חיזור - היא סוג של תא אלקטרוכימי שבו אנרגיה כימית מסופקת על ידי שני מרכיבים כימיים מומסים בנוזלים
↑  ננו פלוסל קוונטינו quattroruote.it/news/concept/2016/02/23/nanoflowcell_quantino_primo_test_in_condizioni_reali
↑  ננו פלוסל קוונטינו topgear.com/car-reviews/quantino/first-drive
↑  "ננו פלוסל קוונטינו" inhabitat.com/nanoflowcell-quantino-is-a-saltwater-powered-sports-car-that-can-drive-up-to-621-miles
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ננו פלוסל קוונטינו".
סלומון מורל

| --- | --- |

 לידה:  15 בנובמבר 1919 לובלין, רפובליקת פולין 
 פטירה:  14 בפברואר 2007 (בגיל 87) תל אביב-יפו, ישראל 
 מדינה:  פולין, ישראל 
 השכלה:  הפקולטה למשפטים ומנהל באוניברסיטת ורשה 
 דרגה:  קולונל 
 עיטורים
 אביר במסדר פולוניה רסטיטוטה  צלב ההצטיינות המוזהב 
 
סלומון מורל (Salomon Morel‏; 15 בנובמבר 1919 – 14 בפברואר 2007) היה פרטיזן יהודי-פולני, פקיד קומוניסטי שהואשם בהיותו פושע מלחמה. עם תום מלחמת העולם השנייה הוא הפך למפקד מחנה העבודה זגוֹדָה שבשוויינטוחלוביצה.
בתקופת שלטונה של מפלגת הפועלים המאוחדת הפולנית מורל הועלה עד לדרגת קולונל במיניסטריון הפולני לביטחון לאומי, שהיה הלכה למעשה המשטרה הפוליטית החשאית, ופיקד על כלא בעיר קטוביץ.
ב־1994, לאחר פירוקה של ברית המועצות, הואשם מורל על ידי "המכון הפולני לזיכרון לאומי" בביצוע פשעי מלחמה ופשעים נגד האנושות, ובכללם ברציחתם מתוך נקמה של כ־1,500 אסירים אתניים משלזיה עילית (רובם פולנים שלזים ואזרחי גרמניה). התביעה זכתה לסיקור נרחב בתקשורת הפולנית, הגרמנית, הבריטית והאמריקאית. זמן לא רב אחריה, מורל נמלט לישראל וזכה לאזרחות ישראלית מתוקף חוק השבות. פולין הגישה שתי בקשות שונות להסגרתו, אך ישראל סירבה לשתי הבקשות: במקרה הראשון היא דחתה חלק מהאישומים ככוזבים וכמונעים על ידי קנוניה אנטישמית, ובמקרה השני נטען כי על העבירות של מורל חלה התיישנות, וכי מצבו הבריאותי של מורל בכי רע.
מורל מת בתל אביב בשנת 2007.
הערות שוליים

↑  Lowe, Keith, "The new 'extermination camps'". Savage Continent: Europe in the Aftermath of World War II, London: Penguin Books. ISBN 9780241962220, 2012
| --- | --- |
בקרת זהויות :  PLWABN: 9810690466805606  GND: 122182448  LCCN: no2016080346  VIAF: 52563961   WorldCat (עם VIAF): 52563961
סילביה טמאלה

| --- | --- |

 לידה:  1967 (בת 57 בערך) אוגנדה 
 מדינה:  אוגנדה 
 השכלה:  אוניברסיטת מינסוטה  בית הספר למשפטים בהרווארד  אוניברסיטת מקררה 
 תקופת הפעילות:  מ-1987 
 
סילביה רוסילה טאמלה (נולדה ב-1967) היא פעילת זכויות אדם וסופרת אוגנדית, שהשפיעה על החשיבה הביקורתית ברמה הלאומית והבינלאומית. טמאלה הייתה ממובילות המחאה הפמיניסטית באוגנדה, והדיקאנית האישה הראשונה בפקולטה למשפטים באוניברסיטת מקררי, שבאוגנדה.
השכלה

טמאלה סיימה תואר ראשון במשפטים בהצטיינות באוניברסיטת מקררי, את התואר השני במשפטים קיבלה מבית הספר הרווארד למשפטים. ב-1997 קיבלה תואר דוקטור בסוציולוגיה ולימודי פמיניזם מאוניברסיטת מינסוטה. ב-1990 קיבלה טמאלה את הדיפלומה שלה בפרקטיקה משפטית מהמרכז לפיתוח החוק בקמפלה, לאחר שסיימה בראש כיתתה בהצטיינות.
קריירה אקדמית ומקצועית

טמאלה הייתה פרופסור אורחת במספר מוסדות לימוד כגון אוניברסיטת פרטוריה, אוניברסיטת זימבבואה, המכון האפריקני למגדר באוניברסיטת קייפטאון וכן הייתה חוקרת אורחת באוניברסיטת ויסקונסין–מדיסון. ב-1999 פרסמה את ספרה "כשהתרנגולות מתחילות לקרקר; מגדר ופוליטיקה פרלמנטרית באוגנדה". ספר זה זכה להוקרה בינלאומית רבה ונחשב לאבן דרך בתחום. ב-2003 היא גונתה על ידי האוכלוסייה השמרנית באוגנדה לאחר שהציעה שגברים הומוסקסואליים ונשים לסביות יכללו תחת הגדרת "מיעוט". היא כונתה על ידם "האישה הנוראה ביותר של השנה", ואף קראו לבצע בה לינץ' בשל הצעתה מעוררת המחלוקת. טמאלה מילאה את תפקיד דיקאנית הפקולטה למשפטים ותורת המשפט באוניברסיטת מקררי בקמפלה שבאוגנדה בשנים 2004 - 2008. ב-28 באוקטובר 2016 הפכה טמאלה למרצה האישה הראשונה שהעבירה את הרצאת הפתיחה באוניברסיטת מקררי. להרצאתה היא קראה "עירום, מחאה וחוק". טמאלה קיבלה השראה להרצאה זו בין היתר ממחאת העירום של סטלה ניאנזי שהתרחשה מוקדם יותר באותה השנה, בה הביעה טמאלה תמיכה, שכן לטענתה נינאזי לא הפרה שום חוק. בנאומה קראה טמאלה לשינוי החוק באוגנדה שמפלה נשים. במרץ 2018 נבחרה ד"ר טמאלה על ידי אוניברסיטת מקררי להרכיב ועדה שתחקור הטרדה מינית במוסד ציבורי זה. ביוני 2018 פורסם הדו"ח.
פרסים והוקרה

ב-1990 זכתה טמאלה בפרס אוגנדה למשפטים עבור ההופעה הטובה ביותר במרכז לפיתוח המשפט. בין השנים 1993–1997 זכתה במלגת Fulbright-MacArthur לשם המשך לימודיה בהרווארד. ב-1999 זכתה בפרס ארגון המבקרים הבינלאומי ללימודי אפריקה ב-2003 היא זכתה בפרס אוניברסיטת מינסוטה למנהיגות בינלאומית מובחרת על פועלה באוניברסיטה. ב-2004 זכתה טמאלה להוקרה מטעם Akina Mama wa Afrika, ארגון בינלאומי פאן אפריקאי לא ממשלתי לנשים אפריקאיות, שבסיסו באנגליה, ולו מטה בקמפלה שבאוגנדה. ב-2004 היא הוכרה בידי מספר ארגוני נשים באוגנדה בשל פעילותה למען זכויות אדם. ב-2011 קיבלה את פרס הפמיניסטית האפריקאית מעוררת ההשראה על היותה הדיקאנית הראשונה למשפטים באוניברסיטת מקררי.
פרסומים נבחרים

1999: כשהתרנגולות מתחילות לקרקר; מגדר ופוליטיקה פרלמנטרית באוגנדה
2006: פמיניזם אפריקאי: כיצד אנו צריכות להשתנות?
2011: מיניות אפריקאית: מקראה (עורכת)
הערות שוליים

1 2 3 4 5  Mwesigye, Gumisiriza, "Tamale: A passionate human rights activist", Daily Monitor. Kampala
1 2 3 4  Contributor, "Honouring Sylvia Tamale", Pambazuka.org
↑  Bennett, Jane, "Worst Woman Of The Year": Sylvia Tamale Publishes African Sexualities: A Reader", Association for Women's Rights in
↑  Musinguzi, Blanshe, Makerere professor defends Dr Nyanzi nude protest, Daily Monitor
↑  Committee to investigate sexual harassment at Makerere University, REPORT ON THE INVESTIGATION OF SEXUAL HARASSMENT AT MAKERERE UNIVERSITY
↑  sylvia tamale, When Hens Begin To Crow: Gender and Parliamentary Politics in Uganda, Boulder, Colorado, 1999, ISBN 0-8133-3462-4
↑  sylvia tamale, African Feminism: How Should We Change?, Development, 2006
↑  sylvia tamale (ע), African Sexualities: A Reader, Oxford, England, 2011, ISBN 978-0-85749-016-2
| --- | --- |
בקרת זהויות :  NLI: 987007409428705171  BnF: cb14486916c (data)  ISNI: 0000 0000 4517 0223  LCCN: no98083167  NTA: 123992524  SUDOC: 088217949  VIAF: 2698137   WorldCat (עם VIAF): 2698137 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סילביה טמאלה".
סלומון לרנר גיטיס

סלומון לרנר גיטיס (בספרדית: Salomón Lerner Ghitis; נולד ב-4 בפברואר 1946) הוא איש עסקים ופוליטיקאי פרואני-יהודי, שכיהן כראש ממשלת פרו מספר חודשים בשנת 2011, היהודי השלישי בתפקיד זה אחרי אפרים גולדנברג ויהודה סימון.
קורות חיים

לרנר נולד בלימה ולמד הנדסת תעשייה וניהול באוניברסיטה הלאומית להנדסה בלימה. בהמשך הרחיב את לימודיו גם במכון לטכנולוגיה והשכלה גבוהה במונטריי ובטכניון.
בהיותו סטודנט בלימה החל לגלות מעורבות בפוליטיקה, ונבחר ליושב ראש אגודת הסטודנטים, מטעם מפלגת החזית העממית המהפכנית האמריקנית הסוציאל-דמוקרטית. ב-1968 מונה למנכ"ל החברה הציבורית לשיווק קמח ושמן דגים, וב-1975 מונה לסגן השר לסחר חוץ בממשלתו של הגנרל פרנסיסקו מוראלס ברמודס, עד לסיום המשטר הצבאי במדינה ב-1980. במהלך השנים ניהל לרנר חברות רבות בפרו, בהן תחנת רדיו תחנת טלוויזיה, בנק, חברת מסוקים, תאגיד הכותנה הפרואני, ועוד.
עם בחירתו של אויאנטה אומאלה לנשיא פרו ב-2011, מינה אותו אומאלה לראש הממשלה ב-28 ביולי. בכך היה ליהודי השלישי בתולדות פרו, שכיהן כראש ממשלתה, אחרי אפרים גולדנברג (1994 - 1995) ויהודה סימון (2008 - 2009). לרנר התפטר מתפקידו ב-10 בדצמבר אותה שנה, ככל הנראה על רקע הפגנות נגד הקמת מכרה זהב בהרי האנדים. אוסקר ואלדס החליף אותו במשרת ראש הממשלה.
הערות שוליים

↑  Peruvian Cabinet chief Salomon Lerner steps down; interior minister takes over post, וושינגטון פוסט, 10 בדצמבר 2011 (הקישור אינו פעיל, 3 באוקטובר 2020)
ערך זה הוא קצרמרבנושא פוליטיקאים ובנושא פרו. אתם מוזמנים לתרום לוויקיפדיה ו.
סמבודרומו

| --- | --- |

 מידע כללי
 סוג:  שדרה, סמבודרומו, בניין 
 כתובת:  Rua Marquês de Sapucaí - Santo Cristo, Rio de Janeiro - RJ 
 מיקום:  ריו דה ז'ניירו 
 מדינה:  ברזיל 
 בעלים:  ריו דה ז'ניירו 
 הקמה ובנייה
 אדריכל:  אוסקר נימאייר 
 קואורדינטות:  22°54′41″S 43°11′49″W﻿ / ﻿22.911384°S 43.196851°W﻿ / -22.911384; -43.196851
  (למפת ריו דה ז'ניירו מוגדלת) סמבודרומו(למפת ריו דה ז'ניירו רגילה) סמבודרומו
 
הסמבודרומו של ריו דה ז'ניירו (בפורטוגזית: Sambódromo do Rio de Janeiro) הוא השם העממי המוכר של מבנה הטריבונות לאורך השדרה "מרקס דה ספוקאי" (Marquês de Sapucaí) שבריו דה ז'ניירו, ברזיל.
המבנה

הפרויקט האדריכלי תוכנן על ידי האדריכל הברזילאי אוסקר נימאייר. בסמבודרומו נערכת מדי שנה מצעד ביתי-הספר לסמבה במסגרת הקרנבל המפורסם של ריו, שמושך אליו עשרות אלפי תיירים. המבנה הייחודי מסתיים בכיכר רחבת ידיים בשם "פראסה דה אפוטאיוזה" (Praça da Apoteose), המשמשת כנקודת סיום למצעד בתי-הספר לסמבה.
המבנה מורכב משתי שורות טריבונות המקבילות זו לזו לאורך השדרה ומקורות באופן חלקי. הוא נחנך בשנת 1984. הליך הבנייה היה מהיר משום שיציקות הבטון הוכנו מראש במפעל ושובצו במקומם. אורך היציעים הוא כ-700 מטרים. תכולת היציעים הייתה כ-75,000 מקומות. ב-2011 נהרס מבנה תעשייתי שהפריע להאריך את אחד היציעים לאורך היציע המקביל. צורת היציע שנוסף הותאמה לטריבונות הישנות על מנת ליצור סימטריות. לאחר הרחבת המבנה תכולתו הנוכחית היא כ-88,500 מקומות.
מלבד המצעד השנתי של בתי הספר לסמבה אירחה השדרה גם קונצרטים וכינוסים המוניים ואף תחרות ראווה של אופנוענים. בעת האולימפיאדה ב-2016 בריו, אירח ה"סמבדורומו" את טורניר הקליעה האולימפי בחץ וקשת וגם שימש כנקודת סיום לריצת מרתון האולימפית. טורניר הקליעה נערך בכיכר "פראסה דה אפוטאיוזה" (Praça da Apoteose) מול כ-6,000 מקומות ביציעים ונקודת הסיום של המרתון סמוך לכיכר כללה כ-30,000 מקומות לצופים.
מבט פנורמי של הסמבודרומו בזמן מצעד בתי-הספר לסמבה עם קשתות כיכר האפוטאיוזה נראות משמאל.